作者:吳筠
標題:酬葉縣劉明府避地廬山言懷詒鄭錄事昆季苟尊師兼見贈之
內容:明哲良罕遇，遇君輒思齊。挺生著天爵，自可析人珪。河洛初沸騰，方期掃虹霓。時命竟未合，安能親鼓鼙。從此罷飛鳧，投簪辭割雞。驅車適南土，忠孝兩不暌。廬嶽鎮江介，於焉愜林棲。入門披彩服，出穀杖紅藜。隱令舊閭裡，而今複成躋。鄭公解簪紱，華萼曜松溪。賢哉苟徵君，滅跡為圃畦。顧已成非薄，忝茲忘筌蹄。相觀對綠樽，逸思淩丹梯。道泰我長往，時清君勿迷。王孫且無歸，芳草正萋萋。